Marius Fransman veg terug | Maroela Media
Marius Fransman, voormalige voorsitter van die ANC in die Wes-Kaap, wil die besluit om hom te skors laat hersien.
Die ANC se nasionale dissiplinêre komitee het Fransman se ANC-lidmaatskap vir vyf jaar opgeskort. Die komitee het bevind Fransman het sy posisie in die party misbruik om seksuele gunste van Louisa Wynand te bekom en het openbare stellings gemaak wat die party in oneer gebring het.
Fransman het in 'n verklaring gesê hy sal versoek dat die besluit op geregtelike hersiening geneem word. Hy meen "faksie-gevegte" in die ANC is die werklike rede vir sy skorsing. "Die proses wat tot my skorsing gelei het, was ongrondwetlik en oor die algemeen onregverdig. Dit is nou duidelik dat selfs my geldige regsremedie aan faksiemisbruik blootgestel word."
Fransman het hiermee verwys na 'n mediakonferensie Dinsdag waar Khaya Magaxa, sy voormalige provinsiale adjunk, gesê het Fransman moet ophou om Gwede Manastahe, sekretaris-generaal van die ANC, vir sy probleme te blameer en ophou om stories te versprei dat Mantashe hom uitgewerk het in 'n poging om volgende jaar tot adjunk-president van die ANC verkies te word.
Fransman is op 10 November geskors.
Die ANC is 'n uitgediende groepie bendelede wat nie die transformasie na 'n volwasse verantwoordelike organisasie kon oorbrug nie. Die wêreld het hul jammer gekry en befonds. Nou skielik is hulle in die grootmens wêreld. Wat my die meeste dronkslaan is die ledesamestelling. Lees die organisasie se naam. Die eerste is AFRICAN, dus geen anderskleurige sal ooit in die binnekring van die bende toegelaat word nie. Die sotte wat dink hule sal enigsins daar toegelaat word leef in 'n droom. Die blankes, Indiërs en sg kleurlinge is as pionne gebruik om hul "demokraties saamgestelde" idee te bemark. Sodra jy die… Lees meer »